**Pravila za sodelovanje v nagradni igri »Potresa ne moremo preprečiti, lahko pa se nanj pripravimo«**

**1. člen**

**(Splošne določbe)**

(1) Ta pravila določajo način izvedbe nagradne igre »Potresa ne moremo preprečiti, lahko pa se nanj pripravimo« (v nadaljevanju: nagradna igra), ki poteka na Facebook in Instagram profilu Uprave Republike Slovenije za zaščito in reševanje.

(2) Organizator nagradne igre je **Uprava Republike Slovenije za zaščito in reševanje,** Vojkova cesta 61, 1000 Ljubljana (v nadaljevanju: organizator).

(3) Pravila nagradne igre so javno objavljena na spletni strani organizatorja, www.gov.si/drzavni-organi/organi-v-sestavi/uprava-za-zascito-in-resevanje/.

**2. člen**

**(Trajanje nagradne igre)**

Nagradna igra bo potekala med 19. in 23. 12. 2022 na Facebook in Instagram profilu organizatorja. Vsak dan bo objavljeno nagradno vprašanje. Čas za odgovor na nagradno vprašanje je 24 ur.

**3. člen**

**(Pogoji sodelovanja)**

(1) V nagradni igri lahko sodelujejo državljani Republike Slovenije in rezidenti Republike Slovenije, ki so starejši od 18 let. Če je nagrajenec mlajši od 18 let, ga mora zastopati oseba, starejša od 18 let, ki ima po zakonu in/ali na podlagi ustreznega pooblastila pravico, da zastopa omenjeno mladoletno osebo.

(2) Uslužbenci organizatorja ne morejo sodelovati v nagradni igri. Vsako takšno sodelovanje se šteje za neveljavno.

(3) Pogoj za sodelovanje je, da se sodelujoči strinjajo s pravili nagradne igre. Šteje se, da s sodelovanjem v nagradni igri sodelujoči pristane na vse pogoje in pravila v zvezi z nagradno igro.

**4. člen**

**(Način sodelovanja v nagradni igri)**

(1) Udeleženec v nagradni igri sodeluje tako, da v komentar pod objavo odgovori na nagradno vprašanje, ki je objavljeno na Facebook in Instagram profilu organizatorja.

(2) Vsak dan od torka, 20. 12. 2022, do petka, 23. 12. 2022, bo organizator izžrebal nagrajenca, ki bo prejel praktično nagrado.

(3) Izžrebani nagrajenec bo moral pravilno odgovoriti na zastavljeno vprašanje, ki bo izhajalo iz objavljenega posnetka.

 (5) Za sodelovanje v nagradni igri ni potreben nakup.

**5. člen**

**(Nagrade)**

(1) V času trajanja nagradne igre bodo podeljene 4 nagrade. Nagrajenec bo prejel praktični promocijski material.

(2) Nagrada ni izplačljiva v denarju.

(3) Vsak posameznik lahko v nagradni igri sodeluje večkrat, dokler ne prejme nagrade.

(4) Prejeta nagrada je neprenosljiva in nespremenljiva.

**6. člen**

**(Izključitev odgovornosti producenta in tehničnega izvajalca)**

Organizator nagradne igre in tehnični izvajalec ne prevzemata odgovornosti za nedelovanje spletne storitve, ki je posledica izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile uporabo storitve.

Organizator nagradne igre in tehnični izvajalec prav tako ne prevzemata odgovornosti za prijavo, ki je nepopolna in nerazumljiva. Takšna prijava se šteje za neveljavno.

**7. člen**

**(Varstvo osebnih podatkov)**

(1) Udeleženci nagradne igre s sodelovanjem v nagradni igri soglašajo z zbiranjem osebnih podatkov za namen nagradne igre.

(2) Organizator in z njim povezane osebe se zavezujejo, da bodo osebne podatke, zbrane v okviru te nagradne igre, varovali v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20)ter da jih ne bodo posredovali tretjim osebam.

**8. člen**

**(Reklamacije)**

Vse morebitne reklamacije v zvezi z nagradno igro ter v zvezi z nagradami lahko pošljete na elektronski naslov: pr@urszr.si ali pokličete na številko 01/471 33 35.

**9. člen**

**(Dodatne informacije o nagradni igri)**

(1) Pogoje nagradne igre je potrebno tolmačiti v skladu s slovensko zakonodajo.

(2) Avtentično tolmačenje teh pravil določa izključno organizator.

(3) Organizator nagradne igre si pridržuje pravico sprememb teh pravil in pogojev sodelovanja v nagradni igri, če to zahtevajo pravni in tehnični razlogi.

Ljubljana, 12. 12. 2022